[bookmark: _GoBack][image: ISO_9001-14001s][image: G_111]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg

ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


ОТНОСНО: Учредяване право на строеж на „ЕВН България Електроразпределение” ЕАД – гр.Пловдив за изграждане на нов трафопост в имот – публична общинска собственост, представляващ УПИ VІ в кв.9 по плана на ЦГЧ, гр.Бургас, съответен на ПИ с идентификатор 07079.610.443 по КККР на гр.Бургас

УВАЖАЕМИ ОБЩИНСКИ СЪВЕТНИЦИ,
Съгласно Акт за публична общинска собственост № 1091/29.01.1999 г., Община Бургас е собственик на урегулиран поземлен имот /УПИ/ VІ в кв.9 по действащия ПУП-ПРЗ на ЦГЧ, гр.Бургас, одобрен със Заповед № РД 02-14-142/19.04.1989 г. на Председателя на Комитета по ТСУ към Министерски съвет и изменен с влязла в сила Заповед № 1718/19.07.2012 г. на Зам.-кмет на Община Бургас. Разглежданият УПИ е с площ 2575 кв.м, с отреждане „За Икономически техникум /ИТ/ „Начо Иванов”, при граници: север – ул.„Георги Шагунов”, изток – ул.„Константин Фотинов”, юг – УПИ ІІІ-2168, УПИ ІV-2167 и УПИ V-2166, запад – УПИ VІІ-2166,2167 и ул.„Иларион Макариополски” и е съответен на ПИ с идентификатор 07079.610.443 и с площ 2564 кв.м по КККР на гр.Бургас, одобрени със Заповед № КД-14-02-1669/20.09.2012 г. на Началника на СГКК–гр.Бургас, при съседи: 07079.610.309, 07079.610.403, 07079.610.307, 07079.610.308, 07079.610.311, 07079.610.405, 07079.610.404 и 07079.610.402.
В Община Бургас е постъпило писмо с вх.№ 70-00-813/02.02.2017 г., изпратено от инж. Николай Полихронов, в качеството му на Ръководител на „ЕВН България Електроразпределение” ЕАД – КЕЦ Бургас, относно учредяване право на строеж за изграждане в цитирания по-горе урегулиран поземлен имот на нов трафопост, тип БКТП 20/0,4 kV, 2х800 kVА, с размери 4,40 м/2,60 м и застроена площ от 11,44 кв.м, както и сервитутно право върху прилежаща към него зона с площ от 18,90 кв.м, определена съгласно Наредба № 16/09.06.2004 г. за сервитутите на енергийните обекти.
Необходимостта от изграждане на новия трафопост е възникнала в резултат на инвестиционното намерение на Община Бургас за пристрояване на физкултурен салон към сградата на Търговска гимназия–гр.Бургас, което налага изместване на съществуващия метален ТП „Икономически техникум”, разположен в границите на УПИ VІ в кв.9 по плана на ЦГЧ, гр.Бургас.
Съгласно чл.62, ал.2 от Закона за енергетиката /ЗЕ/, в полза на енергийното дружество следва да бъде учредено възмездно право на строеж върху имота, общинска собственост, без търг или конкурс, въз основа на решение на Общински съвет.
В изпълнение на разпоредбата на чл.41, ал.2, във връзка с чл.22, ал.3 от Закона за общинската собственост /ЗОС/ е изготвена оценка от правоспособен независим оценител на недвижими имоти, вписан в регистъра към КНОБ, на пазарната стойност на правото на строеж за нов трафопост, тип БКТП 20/0,4 kV, 2х800 kVА, с размери 4,40 м/ 2,60 м и застроена площ от 11,44 кв.м, възлизаща на 6 192 (шест хиляди сто деветдесет и два) лева, без ДДС, както и на сервитутното право върху прилежащата към енергийния обект зона с площ от 18,90 кв.м, възлизаща на 4 092 (четири хиляди деветдесет и два) лева, без ДДС. Общата пазарна стойност на ограничените вещни права е определена в размер на 10 284 (десет хиляди двеста осемдесет и четири) лева, без ДДС.
Данъчната оценка за посоченото право на строеж е в размер на 929,30 лева (деветстотин двадесет и девет лева и тридесет стотинки), а за правото на сервитут – в размер на 1155,00 лева (хиляда сто петдесет и пет лева).
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.7, ал.2, изречение второ и чл.34, ал.6 от Закона за общинската собственост, във връзка с чл.62, ал.2 от Закона за енергетиката, да вземе следното
РЕШЕНИЕ:
Да се учреди в полза на „ЕВН България Електроразпределение” ЕАД с ЕИК 115552190, седалище и адрес на управление: гр.Пловдив, ул.„Христо Г. Данов” № 37, представлявано от Роналд Брехелмахер, Гочо Димитров Чемширов, Костадин Петров Величков – членове на Съвета на директорите, възмездно, безсрочно право на строеж за изграждане на нов трафопост, тип БКТП 20/0,4 kV, 2х800 kVА, с размери 4,40 м (четири метра и четиридесет сантиметра) на 2,60 м (два метра и шестдесет сантиметра) и застроена площ от 11,44 кв.м (единадесет кв.м и четиридесет и четири кв.дм), както и сервитутно право върху прилежаща към него зона с площ от 18,90 кв.м (осемнадесет кв.м и деветдесет кв.дм), определена съгласно Наредба № 16/09.06.2004 г. за сервитутите на енергийните обекти, в УПИ VІ (шест римско) в кв.9 (девет) по действащия ПУП-ПРЗ на ЦГЧ, гр.Бургас, актуван с Акт за публична общинска собственост № 1091/29.01.1999 г., целият с площ 2575 кв.м, с отреждане „За Икономически техникум /ИТ/ „Начо Иванов”, при граници: север – ул.„Георги Шагунов”, изток – ул.„Константин Фотинов”, юг – УПИ ІІІ-2168, УПИ ІV-2167 и УПИ V-2166, запад – УПИ VІІ-2166,2167 и ул.„Иларион Макариополски”, съответен на ПИ с идентификатор 07079.610.443 (нула седем нула седем девет точка шест едно нула точка четири четири три) и с площ 2564 кв.м по КККР на гр.Бургас, одобрени със Заповед № КД-14-02-1669/20.09.2012 г. на Началника на СГКК–гр.Бургас, при съседи: 07079.610.309, 07079.610.403, 07079.610.307, 07079.610.308, 07079.610.311, 07079.610.405, 07079.610.404 и 07079.610.402, за сумата от 10 284 (десет хиляди двеста осемдесет и четири) лева, без ДДС, включваща цената на правото на строеж и сервитута на енергийния обект.

Приложение:
1. Акт за публична общинска собственост № 1091/29.01.1999 г.;
2. Заповед № 1718/19.07.2012 г. на Зам.-кмет на Община Бургас, окомплектована с графична част;
3. Писмо с вх.№ 70-00-813/02.02.2017 г. в Община Бургас, изпратено от инж. Николай Полихронов, в качеството му на Ръководител на „ЕВН България Електроразпределение” ЕАД – КЕЦ Бургас, окомплектовано с графично приложение – проектна ситуация, съгласувана на 30.09.2016 г. от Гл. експерт „Ел.“ при Община Бургас;
4. Скица с изх.№ 567/04.10.2016 г., издадена от Дирекция „Устройство на територията“ при Община Бургас, за УПИ VІ в кв.9 по действащия ПУП-ПРЗ на ЦГЧ, гр.Бургас, с виза от 04.10.2016 г. на Гл. архитект на Община Бургас за изготвяне на инвестиционен проект за нов трафопост в имота;
5. Скица № 15-397510-12.08.2016 г., издадена от СГКК–гр.Бургас за ПИ с идентификатор 07079.610.443 по КККР на гр.Бургас;
6. Експертна оценка за определяне на пазарната стойност на ограничените вещни права, изготвена от правоспособен независим оценител на недвижими имоти, вписан в регистъра към КНОБ;
7. Удостоверение за данъчна оценка с изх.№ 5202023426/08.02.2017 г., издадено от дирекция „Местни приходи от данъци, такси и реклама“ при Община Бургас;
8. Удостоверение за данъчна оценка с изх.№ 5202023427/08.02.2017 г., издадено от дирекция „Местни приходи от данъци, такси и реклама“ при Община Бургас;






ДИМИТЪР НИКОЛОВ
Кмет на Община Бургас
Съгласували:
ЗЛАТИНА ГЕОРГИЕВА
Директор на дирекция „Правно-нормативно обслужване“
ЖИВКО ДИМИТРОВ
Директор на дирекция „Управление на общинската собственост”
ИНЖ. МИНКА ЧАУШЕВА
Началник отдел „Общинска собственост“
КАТЕРИНА СИДЕРОВА-ГРУДОВА
Гл. юрисконсулт в дирекция „Управление на общинската собственост”

Изготвил: 
Виолета Диянова – Гл. специалист в дирекция „Управление на общинската собственост”

